AFRIKAANSE OPSOMMING: In hierdie tesis bespreek ons Monte Carlo- en integraaltransform metodes om die pryse van nansi ele opsies te bepaal. Hierdie metodes is baie e ektief, veral wanneer versnellingsmetodes ingevoer word. Ons bepaal eers die pryse van Europese opsies as motivering, voordat ons die bostaande metodes gebruik vir prysbepaling van Asiatiese opsies met rekenkundige gemiddeldes, wat baie moeiliker is om te hanteer in die BlackScholes raamwerk. Die rekenkundige gemiddelde van batepryse in hierdie raamwerk is 'n som van gekorreleerde lognormale distribusies wie se distribusie nie oor 'n eenvoudige analitiese vorm beskik nie. Daar is egter talle benaderings vir die prysbepaling van hierdie opsies in die akademiese literatuur. Ons bied 'n verskansingsstrategie vir Asiatiese opsies in kontinue tyd met 'n vaste trefprys aan deur die resultate van Geman en Yor  te manipuleer. Daarna volg ons Fu et al.  om 'n dubbele Laplace transform formule vir die pryse af te lei. Deur toepassing van multi-Laguerre en herhaalde Talbotinversie tegnieke vir Laplace transforms op hierdie formule, bepaal ons dan die opsiepryse. Ons sluit af met 'n bespreking van die tekortkominge van die gebruik van die Laplace transform vir prysbepaling.